Advertisements Wara li d-deputat avukat ġenerali, Philip Galea Farrugia semma li Yorgen Fenech ried iġib cyanide u armi minn dark web, Jason Azzopardi tella' post biex jgħid li huwa, Carol Aquilina, Simon Busuttil u David Casa kienu t-target ta' Yorgen Fenech u dan kien bagħatilhom kokaina. Hu qal li dan kien fatt. Infakkar li kien wasal pakkett bil-kokaina d-Dar Ċentrali ndirizzat lil Jason Azzopardi. Dak li ma qalx Jason Azzopardi li meta kien wasal dan il-pakkett, Jason Azzopardi kien mar fl-esekuttiv u/jew grupp parlamentari u qal li dan il-pakkett kien bagħtulu wieħed mill-canvassers ta' Adrian Delia. Min-naħa tiegħi, jien kont ktibt lil Jason Azzopardi biex nistaqsih jekk din l-istorja hix minnha u staqsejtu " Tikkonferma li int xhur ilu fl-esekuttiv u/jew fil-grupp partalmentari kont għidt li l-kokaina kienet ġiet mibgħuta lilek minn canvasser ta' Adrian Delia? Napprezza risposta sa għada filgħodu. Grazzi. " Sallum għandi bla risposta. Issa wara li sieħbu d-deputat avukat ġenerali tar-Repubblika, Philip Galea Farrugia mar u semma din l-istorja tad-Dark Web, tella' post biex jgħidilna li l-Kokaina kien bagħatilu Yorgen Fenech. Dan l-avukat irid jiddeċidi min bagħatilu din il-kokaina. Jekk xejn, dan il-post ta' Jason Azzopardi jkompli jikkonferma l-gideb li dan qal fil-konfront ta' Adrian Delia u n-nies tiegħu.